cyanic-selkie/wikianc huggingface dataset:
אבי סינואני
ביוגרפיה
בשנת 1991 הוציא את אלבום הבכורה שלו, "גורלו של זמר", בו בלטו שיר הנושא (מילים ולחן: רוני אחיאל), "שקרנית" (מילים: ניסן פרידמן, לחן: שלום צבר), "אשת איש" שכתב שלום צבר והלחין סינואני בעצמו. האלבום זכה הן להצלחה מסחרית והן לשבחים מצד מבקרי המוזיקה. שירי האלבום עובדו על ידי מספר רב של מוזיקאים: בצלאל גלעדי, יעקב למאי, אריה ברקוביץ', משה בן מוש, וחיים חדד-הדר.
בספטמבר 2013 הוציא את "עולם מוזר" - בלדת רוק, שכתב והלחין שלום צבר ועיבד נאור סינואני.
טרקטור די ג'יי
התוכנה פותחה על ידי חברת נייטיב אינסטרומנס (Native Instruments) ושוחררה לראשונה בשנת 2000.
היסטוריה
בשנת 2005, שחררה החברה את גרסת Traktor DJ Studio 2.6, שכללה יכולות MIDI מורחבות והוסיפה פורמטים שונים של קובצי אודיו.
סוניק הקיפוד 2
מצב שני שחקנים
במצב שני שחקנים ניתן להתחרות זה מול זה במסך מפוצל (אחד משחק בטיילס והשני בסוניק). יש 3 אזורים רגילים שמתחרים בהם (Emerald Hill Zone, Casino Night Zone, Mystic Cave Zone) שבהם המטרה לגמור את השלב ראשון ועוד אזור של שלב מיוחד שבו המטרה להשיג כמה שיותר מטבעות. בכל אחד מארבעת האזורים יש שני שלבים. כאשר השחקן הראשון גומר את השלב נותרים לשחקן השני 60 שניות לגמור את השלב אם השחקן לא מצליח הוא מפסיד. הציון במצב זה נבחן לפי: ניקוד, זמן, כמות מטבעות שנאספו, וכמות קופסאות ציוד שהשחקן שבר. המצב מסתיים כאשר כל השלבים הסתיימו או כאשר אחד השחקנים מאבד את כל החיים והיריב באופן אוטומטי מנצח.
פרשת פטרוב
יבדוקיה פטרובה
אירועים דרמטיים אלו הופיעו בתקשורת ברחבי העולם והעניקו תחושה מיידית של הדרמה האמיתית שהתרחשה. תמונותיה של יבדוקיה פטרובה מטופלת בגסות על ידי סוכני ק.ג.ב בנמל התעופה של סידני והחלטתה המייסרת ברגע האחרון לערוק עם בעלה, שנעשתה בנמל התעופה דרווין, הפכו לתמונות אוסטרליות אייקוניות של שנות החמישים.
אבו הוריירה
שמו
ישנה מחלוקת בנוגע לשמו האמיתי של אבו הוריירה. הסברה המקובלת ביותר היא ששמו היה עבד א-רחמן בן סח'ר, אך ישנן הרבה סברות אחרות בנוגע לשמו. בין השמות שהעלו ההיסטוריונים היו:
סימון קורונוסקי
ביוגרפיה
קורונוסקי נולד בעיר קיצ'בו שבמקדוניה הצפונית ועבר עם משפחתו לאוחריד. הוא לומד בבית הספר למוזיקה "איליאה ניקולובסקי-לואי" (במקדונית: Ilija Nikolovski-Luj) בסקופיה.
.ישראל
.ישראל היא סיומת אינטרנט לאומית של שמות מתחם של אתרי אינטרנט הרשומים בישראל בנוסף לסיומת הקודמת. הכתובת. ישראל מאפשרת כתובת אינטרנט עם סיומת בכתב העברי.
תהליך הרישום התאפשר תחילה למי שמחזיק סימן מסחרי רשום בישראל ולמי שכבר רשם שם מתחם באותיות עבריות במרחב. החל מ-22 בנובמבר 2022 איגוד האינטרנט הישראלי פתח את האפשרות לרשום שמות דומיין בעברית מלאה.
מבנה
אין תת־סיומות מקבילות לשאר התת־סיומות שיש ב־:
ירגזי קארפ
התנהגות
פרטי ירגזי קארפ נצפים לרוב לבד, בזוגות או בלהקות קטנות מאוד, שלעיתים מצטרפות ללהקות מעורבות-מינים. ירגזי קארפ הוא מין ירגזי פעיל מהיר ואקרובטי המחפש מזון בעצים נמוכים ובשיחים, ונע בזריזות מענף לענף בתעופה גלית. הוא ניזון מחרקים וזרעים. בקיץ, פרטי הירגזי הופכים ידידותיים, והם מסתדרים בקבוצות של שניים עד חמישה ירגזיים כל אחת. נמצא כי הפרטים נוהגים להתרבות בקינים, בעיקר בחודשים ינואר עד מרץ, במאי וביולי. הקן מוקם בחלל טבעי בעצים, לפעמים בקן נטוש של ברבט או נקר. קן אחד נמצא בנמיביה בתוך צינור ברזל בקוטר 5 סנטימטרים. הקן הוא לרוב משטח של עשבים ופרווה, עליו מטילה הנקבה 3–5 ביצים לבנות עם נקודות אדמדמות ואפורות, בגודל 20.5×14.5 מילימטרים. לא ידוע מהם אורך זמן הדגירה והשהות בקן. משוער כי במין זה קיימים מקרים של "עוזרי דגירה", בהם הזוג המקנן מקבל עזרה בגידול הגוזלים מירגזי או שניים נוספים.
יסמין (דמות דיסני)
הנסיכה יסמין (באנגלית: Jasmine) היא דמות בדיונית שהופיעה לראשונה בסרט ההנפשה "אלאדין" של חברת וולט דיסני, בו הייתה הדמות הנשית העיקרית. הנסיכה יסמין נוצרה על ידי הבמאים רון קלמנטס וג'ון מסקר והתסריטאים טד אליוט וטרי רוסיו, בהשראת דמותה של בדרולבדור, נסיכה שהופיעה בסיפור "אלאדין ומנורת הקסמים" מתוך "סיפורי אלף לילה ולילה". דמותה של יסמין נכללת בזיכיון "נסיכות דיסני", בו היא הנסיכה השישית במספרה.
אלאדין ומלך הגנבים (1996)
בסרט "אלאדין ומלך הגנבים", יסמין ואלאדין עומדים להינשא, אך החתונה שלהם נעצרת על ידי ארבעים גנבים. במהלך קרב מולם, יסמין נותנת לאחד הגנבים אגרוף. אחרי שהם מגלים מה הגנבים רוצים, אלאדין מגלה את אביו, קאסים, ומופתע לגלות שהוא בחיים. יסמין משכנעת את אלאדין למצוא את אביו, והיא אומרת שהחתונה יכולה לחכות. בזמן שאלאדין מחפש את אביו, הג'יני מעודד את יסמין על ידי הצגות מצחיקות של מפורסמים. כאשר אלאדין חוזר עם אביו, קאסים, יסמין ואביה מראים לו חיבה. מאוחר יותר, קאסים מואשם בגנבת האורקל ונכנס לכלא. אלאדין משחרר את אביו מן הכלא, ולכן נאשם. יסמין והג'יני מנסים לשכנע את הסולטאן לשחרר את אלאדין, ומסבירים שהוא שחרר את קאסים מתוך אהבה. בסיום הסרט, אלאדין ויסמין מתחתנים, והם יוצאים לטיול בשטיח המעופף, עליו הם מתנשקים.
הרקולס (סדרת טלוויזיה, 1999)
בפרק "הרקולס והלילה הערבי" בסדרה "הרקולס", יסמין מופיעה לצד אלאדין, השטיח המעופף, הג'יני ואבו. כאשר פילוקטטס מנסה להתחיל עם יסמין, היא אומרת לו שהיא נשואה.
הופעות נוספות
בסוף הסרט "מלך האריות 3: האקונה מאטאטה", רואים את הצל של יסמין ואלאדין לצד דמויות אחרות של דיסני.
בסדרה "עד עצם היום הזה", יסמין מופיעה החל מהפרק הרביעי של העונה השישית. יסמין מגולמת על ידי השחקנית קארן דייוויד.
דורון הורוביץ
דורון הורוביץ (נולד ב־16 בנובמבר 1960) הוא אמן ישראלי העוסק בצילום טבע, אוצר ומרצה לאמנות וצילום. הורוביץ צילם תמונות רבות עבור לשכת העיתונות הממשלתית ועבור רשות הטבע והגנים, מאות מצילומיו העוסקים בטבע ונוף ישראלי נמצאים בארכיון מדינת ישראל ובארכיון רשות הטבע והגנים. תערוכות יחיד שלו בנושא הטבע הוצגו במשכן הכנסת ובמוזיאון ארץ ישראל. הוא משמש כצלם מערכת של כתבי עת בישראל משנות ה־90 ועד היום ויצירותיו מופיעות גם בספרים רבים.
ביוגרפיה
הורוביץ נולד בטבריה בשנת 1960. אביו יליד טבריה ואימו נולדה ביישוב ביתניה שבעמק הירדן.
קריירה
בשנת 1988 התמנה הורוביץ לצלם הראשי של רשות שמורות הטבע (רשות הטבע והגנים כיום) ובמקביל התמנה לצלם המערכת של המגזינים "ארץ וטבע" בעברית ובאנגלית, "מסע אחר" ו"אוטו". באותה שנה מונה הורוביץ לצלם עבור "לשכת העיתונות הממשלתית". בארכיון מדינת ישראל נמצאים מאות רבות של צילומיו העוסקים בטבע ונוף ישראלי.
רנו 19
דגם ה"רנו 19" יוצר בארגנטינה (1993-2000), קולומביה, ונצואלה, בלגיה, ספרד, פורטוגל, טורקיה (1993-2000) וטאיוואן.
גיליין מקסוול
תביעות משפטיות
בשנת 2015 הוגשה תביעה נגד מקסוול על ידי וירג'יניה רוברטס, שטענה שבשנת 1999, כשהייתה בת 15, היא הכירה בינה לבין אפשטיין למטרת ניצול מיני. מקסוול הכחישה את הטענות. התביעה נסגרה מחוץ לכותלי בית המשפט, ולפי דיווחי העיתונות מקסוול שילמה לרוברטס סכום של מיליוני דולרים.
בשנת 2019 הוגשה תביעה נגד מקסוול על ידי מריה פארמר, שטענה שבשנת 1996 היא ואחותה בת ה-15 הותקפו מינית על ידה ועל ידי אפשטיין. באותה עת הוגשו מספר תביעות דומות על ידי נשים נוספות.
החזרה (שבת)
יש לציין שדין זה עוסק בהחזרה של הכלי ובו התבשיל ישירות על גבי מקור החום, ואינו עוסק בהחזרה בסמוך למקור החום שגדריה קלים יותר, ובהם דן הערך בישול (מלאכה).
קאנון (פוליקליטוס)
אופן הפיסול
נושא הרומח גיבש את נוסח הפיסול של אמנות התקופה הקלאסית, תקופה שעסקה רבות בתיאור אנטומי של הגוף ותיאור תנוחת גוף טבעית ביצירות. הפסל הביא לתביעתם של כללים לתיאור גוף האדם.
הפסל ומעמדה של הפרופורציה
לפי ההיסטוריון ומייסד תחום חקר תולדות האמנות בישראל משה ברש, סוגיית הפרופורציה של דמות האדם היוותה עבור פוליקליטוס בעיה שיש לפתור והייתה מוקד עולמו האמנותי. בבעיה זו טמונים ההיבטים העיקריים של יצירת הפסל ושל היצירה הקלאסית בכללותה.
דוד מאיר
בישראל
מאיר היה נשוי ואב לשלושה.
רן יצחק
קריירה
ב-15 בספטמבר 2014 חזר יצחק לקדנציה נוספת בהפועל כפר סבא, לאחר שהעפילה בחזרה לליגה הלאומית. בעונת 2014/2015 היה מלך השערים של הפועל כפר סבא, עם 17 שערים בליגה הלאומית, וסייע לקבוצה להעפיל לליגת העל. בעונת 2015/2016 כבש שישה שערים בליגת העל, ובעונה שלאחר מכן כבש שני שערים בליגת העל וירד עם הקבוצה לליגה הלאומית.
נחל הדר
עיריית הוד השרון מתכננת להזרים בנחל מי שפכים מטוהרים ומי בארות שיצאו משימוש ולהפכו לאתר פעילות פנאי ונופש.
חי וצומח
כיום צומחים בחלקו העליון של הנחל עד לאזור הר הזבל בעיקר צמחי מעזבות ומאזור זה ועד לשפך הנחל לירקון צומחים באפיק הנחל שיחי עב קנה ולאורך גדותיו שתולים עצי אקליפטוס.
השכלה גבוהה בחברה הבדואית בישראל
פעילות למען ההשכלה הגבוה במגזר הבדואי
גורמים שונים בחברה זיהו את הקשיים הללו ושמו לעצמם למטרה להגדיל את מספר הסטודנטים הבדואים במוסדות השונים להשכלה גבוהה, זאת כחלק מחשיבות פיתוח הנגב.
תחומי הלימוד ומספר הסטודנטים בדואים בהשכלה גבוהה בישראל
רבים מהתלמידים בחברה הערבית חוששים ללמוד מדעי המחשב מכיוון שעם סיום התואר הם מתקשים במציאת עבודה.
שורש 75
שורש 75, או מוּ בּוּ (בסינית: 木部, פיניין: Mù bù) הוא השורש השבעים-וחמישה של הכתב הסיני. פירושו "עץ" והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים.
כתו, מוּ בּוּ, או 木, מופיע לפעמים בצורה: 朩, וכאשר הוא מרכיב מילה יחד עם שורשים אחרים הוא מופיע פחוס ברוחב או בגובה כגון: 朴 (מוּ מצד שמאל), או 李 (מוּ למעלה).
פנינה בת-צבי
פנינה בת צבי (נולדה בשם פנינה ליפמן ב-13 ביולי 1952) היא שדרנית רדיו ואשת תקשורת ישראלית.
פשבישבסקי (אי)
האי פשבישבסקי (באנגלית: Przybyszewski Island) הוא אי מכוסה קרח, הממוקם בארכיפלג מרשל, למול חופי ארץ מרי בירד, שבאנטארקטיקה.
רועי הרמן
רועי הרמן (נולד ב-21 ביוני 2000 בהרצליה שבישראל) הוא כדורגלן ישראלי המשחק בעמדת המגן הימני בקבוצת בוטב פלובדיב מליגת העל הבולגרית.
טל לב
טל לב (נולדה ב-4 בספטמבר 1997) היא כדורסלנית ישראלית, המשחקת בעמדת קלעית בקבוצת הנשים של מכבי עירוני רמת גן. נוסף על כך, היא משמשת כשחקנית נבחרת ישראל בכדורסל נשים.
לבקוביץ
ראו גם
Lefkowitz
אברהם הדסי
הדסי נפצע במלחמת יום הכיפורים. בבית הלוחם החל להתאמן בקליעה ובשנת 1988 הוכנס לנבחרת ישראל. בתחילה התאמן ברובה אוויר ובהמשך עבר לירי ברובה חופשי.
ב השתתף בתחרות ירי Mixed Free Rifle Prone לדרגת נכות SH1. הוא הגיע למקום השני בקצה המוקדמות עם 590 נקודות וסיים במקצה הגמר במקום הרביעי עם 688.9 נקודות.
בעידנא דריתחא
מקור
הביטוי נזכר לראשונה בתלמוד, כך לדוגמה במסכת בבא קמא:, כלומר מתי שהוא ראה שיש זמן של התעוררות הדינים בעיר, ותושבי העיר מתו במלחמה, בדבר או ברעב, הוא סגר את חלונות הבית כנאמר בפסוק "עלה מוות בחלונינו" שמשם נראה שיש רשות למלאך המוות להיכנס לבית שחלונותיו פתוחים.
פרשת יונתן היילו
גזר דינו חולל מחאה ציבורית רחבה, שקראה להקלה בעונשו נוכח מעשי ההתעמרות שקדמו לאירוע. בשנת 2014 הגיש היילו ערעור על חומרת עונשו בפני בית המשפט העליון, אשר קיבל אותו בחלקו. בשנת 2016 המיר בית המשפט העליון את הרשעתו של היילו מעבירת רצח לעבירת הריגה, וקיצר את עונשו ל-12 שנות מאסר.
ממלכת ולנסיה
ימי הביניים. ה"רקונקיסטה"
חיימה השני, נכדו של חיימה הראשון, יזם בשנת 1296 דחיפה אחרונה של צבאו דרומה יותר מאשר הסכמי ביאר-בוסוט. המערכה שלו כוונה לאזור הכפרי הפורה סביב מורסיה ולוגה באחה דל סגורה ששליטיה המוסלמים המקומיים היו כבולים בהסכמים עם קסטיליה ושלטו על ידי מיופה כוח מטעם ממלכה זו; כוחות קסטיליה פשטו לעיתים קרובות על האזור כדי לתבוע ריבונות, שבכל מקרה, לא הייתה יציבה אלא התאפיינה בהתכתשויות אופייניות ובבריתות משתנות ללא הרף של שטח גבול.
להיינה
באוגוסט 2023, שרפת חורש הרסה את רוב להיינה. נכון ל-13 באוגוסט, אושרו לפחות 93 מקרי מוות ויותר מ-1,000 בני אדם נעדרים.
שם
ללה היה השם ההוואי המקורי והעתיק של להיינה והיא הייתה ידועה בעצי הלחם שלה. על פי האגדה, אליאי קירח שחי בעמק קאואאולה הלך בלי כובע וקילל את השמש החמה: He keu hoi keia o ka lā hainā ("איזו שמש חסרת רחמים"). בהוואית Lā hainā פירושו "שמש אכזרית או חסרת רחמים", והשם בא לתאר את האקלים היבש שטוף השמש במקום.
השם ללה אומץ בתקופת שלטונו של השליט העליון הידוע כקאקאאלנאו. הוא החזיק בלהיינה את חצרו במהלך השלטון המשותף עם אחיו, בעודו חי על גבעה בשם קקה. קאקאאלנאו הוא ששתל לראשונה את עצי הלחם.
אַקלִים
ללהיינה אקלים צחיח למחצה (לפי שיטת קפן) עם טמפרטורות חמות כל השנה.
אמנות ותרבות
רחוב פרונט הוא אטרקציה פופולרית עם חנויות ומסעדות וכנקודת המוקד של הרובע ההיסטורי של לאהינה עם מוזיאון ביילי, בית המשפט להיינה והכלא. הרובע ההיסטורי כולל 60 אתרים היסטוריים בשטח קטן. רחוב פרונט דורג כאחד מ"עשרת הרחובות היפים ביותר" על ידי איגוד התכנון האמריקאי. פארק בניאן כולל את עץ הבניאן הגדול ביותר בארצות הברית, בגובה 60 רגל (18 מטר) עם 46 גזעים המשתרעים על שטח של 1.94 דונם (0.78 הקטרים).
מנון (דיאלוג אפלטוני)
בדיאלוג זה נראה כי אפלטון מנסה לקבוע את ההגדרה של מידות טובות, או אַרֵטֶה, כגון צדק או מתינות. החלק הראשון של הדיאלוג כתוב בסגנון הדיאלקטיקה הסוקארטית ומביא לידי בלבול או אפוריה אצל מנון.
פרדוקס מנון
במרכז הדיאלוג עומדים פרדוקס מנון, ותשובתו של סוקרטס.
אניטוס
בשלב זה נכנס אניטוס, אותו מזהה סוקרטס כבנו של אנטימיון, המוכר לפילוסוף כאדם אינטליגנטי ובעל מוסר עבודה גבוה, ובשל כך סבור סוקרטס כי אניטוס בהחלט ראוי להצטרף לשיחה.
ז'נין ויסלר
ביוגרפיה
ב-2011 נבחרה ויסלר למנהיגת סניף פרנקפורט של די לינקה, היא התמודדה על ראשות העירייה ב-2012 וב-2018 אך קיבלה רק 3.8% ו-8.8% מהקולות בהתאמה.
עמדות פוליטיות
ויסלר דוגלת בפרישת גרמניה מנאט"ו ותומכת בפירוק הארגון. היא מתנגדת לכל המבצעים והמשלחות הגרמניות הפועלות מחוץ לגרמניה וזאת מאחר שלדבריה, מלחמות מעולם לא נעשות למען צדק אלא מתוך רצון לקדם אינטרסים כלכליים ופוליטיים. היא תומכת בהעלת מיסים לעשירים על מנת שיהיה מימון רב יותר לסיפוק שירותיים ציבוריים.
קיירי אירווינג
ברוקלין נטס
ב-7 ביולי 2019 חתם על חוזה בברוקלין נטס ב-20 בפברואר פרסמה ברוקלין כי אירווינג עבר ניתוח בכתפו, ועל כן ייאלץ להחמיץ את כל המשך עונת. ב-20 משחקיו בקבוצה עד אז קלע שיא קריירה של 27.4 נקודות בממוצע למשחק. ביוני 2020 התנגד קיירי לחזרתה של הליגה, אשר הופסקה פעילותה למספר חודשים עקב מגפת הקורונה, ושמו עלה בכותרות כאיש המורד כנגד הליגה. סיבה נוספת להתנגדותו הייתה מחאות השחורים בארצות הברית, שצברו תאוצה בחודשי הקורונה עקב רצח ג'ורג' פלויד. ב-24 בספטמבר 2021 יצא אירווינג, שידוע בהכרזותיו הפומביות ובעיסוקו בתיאוריות קונספירציה, בהצהרה - בניגוד להחלטות ה-NBA והנהלת קבוצתו - שאיננו מתכונן להתחסן נגד קורונה ולכן לא יוכל להופיע במשחקי הבית של קבוצתו.
הדוד דרו
אירווינג השתתף בסדרת סרטוני פרסומת למשקה פפסי מקס. בפרסומות גילם את דמותו של "הדוד דרו" (Uncle Drew) – אירווינג אופר והולבש כקשיש מבוגר. בפרסומות הוא נראה מגיע למגרשי כדורסל שכונתיים ומצטרף למשחק. בתחילה הוא נראה כאדם שאינו יודע לשחק, אך אחרי כמה מהלכים הוא מתחיל להראות ביצועים של שליטה בכדור ויכולות קליעה שמשאירים את השחקנים הצעירים המומים. הסרטון הראשון צולם בניו ג'רזי והועלה לרשת במאי 2012, מאז זכה למעלה מ-41 מיליון צפיות. בסרטון השני, שצולם בשיקגו, הצטרף אל אירווינג גם קווין לאב, שהופיע מחופש גם הוא לקשיש. בנוסף, הופיע בסרטון ביל ראסל בתפקיד עצמו. באוקטובר 2013 פורסם הסרטון השלישי בסדרה בו השתתפו גם נייט רובינסון ומיה מור מליגת ה-WNBA. הסרטון האחרון בסדרה פורסם בנובמבר 2015 והשתתפו בו גם ריי אלן ובארון דייוויס.
נשיא בלארוס
על פי סעיף 79 בחוקת בלארוס, נשיא רפובליקת בלארוס הוא ראש המדינה, מגן החוקה וזכויות האדם וחירותו בבלארוס. הנשיא אחראי ליציבות המדינה ולשלמותה הריבונית, והוא המפקד העליון של צבא בלארוס. בתקופת כהונתו של אלכסנדר לוקשנקו שונתה החוקה וסעיף המגביל את מספר הכהונות לשתיים בוטל.
שבועת התפקיד
לפני כניסתו לתפקיד באופן רשמי, על הנשיא הנבחר לשאת שבועה מיוחדת. שבועה זו, הכתובה בחוקה, היא:
גרטרוד יורקס ואולד לייס
מותה של גרטרוד, אולד לייס וצ'ייס
כאשר הקבוצה עברה לבית מאליבו, אולד לייס צפה בטלוויזיה עם קלרה פראסט, כשלפתע מל"ט התרסק על הבית. בהגנה על קלרה, אולד לייס נהרג לכאורה. למרות שצ'ייס הרגיש שהוא מת, אולד לייס הועבר לעולם הדינוזאורים של הדינוזאור השטני ומון-בוי. מולי שמה לב שגופתו נעלמה. מאוחר יותר, צ'ייס ראה ילדה הדומה לגרטרוד, ורץ אחריה בכביש סואן. כשאמרה לו לעצור, הופיעה מאחוריה צללית של דינוזאור; כשצ'ייס נדרס, שתי הדמויות נעלמו.
הדיוויזיה החמישית (ורמאכט)
הדיוויזיה החמישית (בגרמנית: 5. Infanterie-Division) הייתה דיוויזיה של הוורמאכט שלחמה במלחמת העולם השנייה בחזית האירופית ובחזית המזרחית.
רכס דיפ פריז
הרכס מופה בפירוט על ידי הסקר הגאולוגי של ארצות הברית על סמך מדידות ועל סמך תצלומי אוויר של צי ארצות הברית בשנים 1955–1963. הוא נקרא בשמו על ידי הוועדה המייעצת לשמות אנטארקטיים כהכרה בסיוע למחקר שניתן על ידי משלחות מבצע דיפ פריז של הצי לאנטארקטיקה במשך שנים רבות החל מ-1954.
נונאטאקי סנואו
שיא גובהם של הנונאטאקים 360 מטרים מעל פני הים.
גבעות האוורד (אנטארקטיקה)
מקור השם
שמן של הגבעות ניתן להן על יד ועדת השמות האנטארקטיים של אוסטרליה.
מטס חיל האוויר מעל אושוויץ
דיון ציבורי
העיתונאי היהודי-אמריקאי תומאס פרידמן הגדיר את מדינת ישראל במילים "ישראל היא יד ושם עם חיל אוויר". חנוך מרמרי ואף ארי שביט מקשרים את המטס עם קיטש, תופעה וולגרית ומוקצנת הפועלת כמסחטת רגש, באופן המתנגש עם דימוי חיל האוויר כחיל טכנולוגי ועם אנשיו כאנשים רציונליים וקרי-מזג. לטענת הביקורת, הקישור בין השואה לבין איומים עתידיים, והגזרה השווה הנלמדת ממיתוס "לעולם לא עוד" לגיבוש ונקיטת אסטרטגיה, מובילה לחשיבה ופעולה היסטרית ובלתי-שקולה. ואף שהיא יעילה לצורכי חוץ והסברה, אין לגזור ממנה תוכניות פעולה.
מערת לאסקו
הציורים
בשנת 2016 נוצר העתק מדויק ובגודל מלא של המערות וציורי הקיר, בשם מערת לאסקו 4, בעלות של 66 מיליון אירו ואפשר כניסת מבקרים.
כלותיו של ישו
עלילה
בשנת הלימודים הבאה, ועידת הוותיקן השנייה עורכת גל רפורמות נוסף, והנזירות ב"סאנטו ספיריטו" נדרשות לפתוח לדיון את תקנון המסדר ולהחליט בעצמן. אגנס מתחלחלת לשמע הצעותיה של קתרין, המצליחה במשורה: הגלימות הכבדות מוחלפות בתלבושת אוורירית יותר, ומספר מנהגים מבוטלים. אם המנזר אמברוזיוס מתאהבת במורה החילוני החדש המגיע למנזר, איאן מק'גרגור, ודעתה מוסחת מהפילוג המתעצם בין תומכות קתרין ואגנס. כשהוא מתגלה כרדיקל סוציאליסטי, היא מגינה עליו מפני ההורים הזועמים. לבסוף, כשנזירה ישישה בשם פילומנה (שהכנסייה הוציאה את הקדושה שעל שמה נקראה מן הלוח הליטורגי) מנסה להתאבד נוכח קשייה להסתגל לחידושים, אמברוזיוס מתעשתת. היא מפטרת את המורה, מחד, ומאידך כופה את הרפורמות על כולן.
ההפגנות בבלארוס (2020–2021)
מידע כללי
הפגנות הרחוב של הימים הראשונים פוזרו על ידי המשטרה באמצעות גז מדמיע, רימוני הלם, מכט"זים וכדורי גומי. בחלק מהמקומות נעשה שימוש בקציני אכיפת חוק בלבוש אזרחי. לדברי נציגי רשויות אכיפת החוק, הדבר נומק בפרובוקציות והפרות של הסדר הציבורי מצד המפגינים. ב-9 באוגוסט נעצרו כ-3,000 איש, ב-10 באוגוסט - יותר מ-2,000, ב-11 באוגוסט - כאלף, ב-12 באוגוסט - כ-700 איש.
לפני הבחירות
איש העסקים והבלוגר סרגיי טיכאנובסקי השווה את לוקשנקו ל"תיקן", בהשראת פואמת הילדים "ג'וק־מקק ענק" (Тараканище) שכתב קורניי צ'וקובסקי. הפואמה מ־1923 משתמשת בתיקן כדי לתאר ממשל אימה קצר וכאוטי של דיקטטור על כל שאר בעלי החיים. בזמן שבפואמה המקורית התיקן נאכל על ידי ציפור דרור, טיכאנובסקי השתמש בדימוי של נעל בית, במשמעות של רקיעה על התיקן. הוא נעצר בסוף מאי 2020 על ידי משטרת בלארוס, שהאשימה אותו בריגול.
יום הבחירות
באמצע היום האינטרנט בבלארוס נחסם באופן חלקי. גורמים בממשל טענו שהסיבה לכך הייתה התקפת מניעת שירות מבוזרת כבדה. לעומתם, מומחי מחשוב טענו שחברת האינטרנט הממלכתית של בלארוס, המונופול Beltelecom, עשתה אחת עם סוכנויות המדינה, ואלו השתמשו יחדיו בטכנולוגיית בדיקת מנות עמוקה (Deep Packet Inspection) או בעיצוב תעבורה. לטענתם, שיבושי האינטרנט נגרמו כתוצאה מתקלות בציוד הסינון. במסגרת חסימות האינטרנט, תוכנות מסרים מיידיים הפסיקו לעבוד.
בערב אותו יום, מיד לאחר ההצבעה, תחנת הטלוויזיה הממומנת על ידי ממשלת בלארוס הציגה מדגם המנבא שלוקשנקו זכה ב־80.23% מהקולות, ואילו טיכאנובסקאיה זכתה ב־9.9% מהקולות בלבד. הפערים מהתחזיות היו קיצוניים במיוחד, וגרמו אפילו לתומכי הממשל להניח שהתוצאות פוברקו. תומכיה של טיכאנובסקאיה יצאו לרחובות בכל הערים הגדולות בבלארוס (ברסט, מינסק, ויטבסק, גרודנו, מאזיר, פינסק, הומל ובוברויסק) כדי להביע את אי שביעות רצונם, ולקרוא לספירה הוגנת של קולות הבוחרים. המחאות התחילו כמחאות שלוות באמצע הלילה, עד שבמינסק התפתחו תגרות בין חלק מהמוחים לאנשי הרשויות. המשתתפים החלו לבנות מתרסים כדי לחסום את התנועה ברחובות. קשה היה להעריך את מספר המפגינים במינסק, כיוון שהם היו פזורים ברחבי העיר.
לאחר יום הבחירות
בערב, ההפגנות המשיכו בכל הערים הגדולות של בלארוס, ביניהן ברסט, הומל, הורדנה, מוהילב, ויטבסק, ברנוביץ', מלדזייצ'נה, נבהרדק, וז'ודזינה. במינסק, המפגינים שינו את טקטיקות המחאה שלהם, והעבירו עמדות מחלק אחד של העיר לחלק אחר, בדומה לטקטיקות "Be Water" ("היו מים") בהן השתמשו מפגיני המחאות של 2019–2020 בהונג קונג. מפגינים בנו מתרסים באזור שסביב שוק ריגה במרכז מינסק. כוחות הממשלה הגיבו בריסוס המפגינים בגז מדמיע והשתמשו ברימוני הלם. הרשויות זרקו רימוני יד לעבר המפגינים, ומפגין נפטר לאחר פיצוץ רימון ליד תחנת המטרו פושקינסקאיה. במשרד הפנים טענו כי מכשיר לא מזוהה התפוצץ בידיו של המפגין. לפי ההשערות, מקורם של רימוני ההלם שהושלכו לעבר המפגינים הוא בצ'כיה, שהטילה אמברגו על מכירת ציוד כזה לבלארוס לאחר דיכוי הבחירות בבחירות 2010.
ינואר
ב-24 בינואר, קבוצות מפגינים החזיקו ידיים כדי ליצור שרשראות אנושיות בהפגנת סולידריות עם אסירים פוליטיים. לפחות 155 איש עוכבו.
Straatdeuntje
רקע
במרכז מילות השיר עומד סחופן שמספר על מנגינה חרישת שנשמעת מקצה הרחוב וגורמת לו לעקוב אחריה ולמצוא אותה. במהלך ביצוע השיר ניתן לשמוע כי סחופן מדמה את המנגינה בצלילי שריקה.
Untitled Unmastered
האלבום זכה לביקורות חיוביות ממבקרי המוזיקה והגיע היישר אל המקום הראשון במצעד הבילבורד 200, עם 178,000 יחידות שקולות לאלבום במשך השבוע שהסתיים ב-10 במרץ 2016. 142,000 הגיעו ממכירות אלבום טהורות. אלבום האוסף העניק ללאמאר את הפרויקט השני שלו בפחות משנה שהגיע למקום הראשון במצעד. נכון ל-30 באפריל 2016, מכר האלבום 205,000 עותקים בארצות הברית.
פסל החירות (בודפשט)
תיאור הפסל
פסל הברונזה בגובה 14 מ' עומד על בסיס בגובה 26 מ' ומחזיק עלה דקל. לפסל מתלווים שני פסלים קטנים המוצבים לצדי הבסיס.
היסטוריה
הבסיס שעליו נמצא הפסל הוקם על גבעת גלרט, המתנשאת לגובה 250 מטר מעל העיר, בידי מיקלוש הורטי, במטרה להציב עליו פסל לזכר בנו, אישטוון הורטי, שנספה בתאונת מטוסים ברוסיה. לפי התכנון המקורי הפסל על הבסיס היה אמור להיות בדמות ילד.
על המצבה נרשם במקור ברוסית והונגרית:
בימי המרד ההונגרי ב-1956 האנדרטה ניזוקה בכמה מחלקיה.
גבירגסייגר
גבירגסייגר (בגרמנית: Gebirgsjäger; הלחם של המילים Gebirge, "הרים", ו-Jäger, "צייד") הם חיילים המאומנים בלוחמה הררית בהיסטוריה המודרנית של גרמניה ואוסטריה.
לואיס סלבריוס
לואיס סלבריוס, הידוע גם בשם סלבריוס או סלבה היה אמן קומיקס וולוני. הוא היה ידוע בעיקר בזכות היצירה המשותפת של הסדרה Les Tuniques Bleues. הוא נפטר מוקדם מהתקף לב, אחרי שהסדרה שלו נלקחה על ידי ווילי למביל.
גטה
שלטון משותף עם ספטימיוס סוורוס
באביב 208 יצא ספטימיוס סוורוס לפרובינציה בריטניה מלווה באשתו שני בניו ומפקד המשמר הפרטוריאני. מטרתו הייתה להחזיר את השלטון הרומאי אל חלקי האי שאבדו לידי פולשים מהצפון. בשנת 196 הם פרצו את חומות ההגנה והגיעו עד לעיר יורק, הרומאים שהבינו כי לא יצליחו לדכא את המרד בכוחות העומדים לרשותם קנו את נסיגת הפולשים בכסף וניסו לשקם את ההריסות במהלך העשור אבל בשנת 207 חזרו השבטים המורדים לסורם ערכו פשיטות וזרעו הרס ושדדו מכל הבא ליד. הנציב הרומאי פנה לקיסר בבקשה לעזרה. ספטימיוס סוורוס שהיה אדם חולה וחשש כי הוא קרב למותו החליט לצאת למלחמה בעצמו גם מתוך רצון לסיים את חייו כחייל ולא כאדם הרתוק למיטתו. סיבה נוספת הייתה דאגה לגורל השושלת שהקים: שני בניו קרקלה וגטה ללא הסתירו את שנאתם אחד לשני, ולא הסתירו את משיכתם לחיים נוחים ברומא. ספטימיוס סוורוס קיווה כי המשימה בבריטניה והאחריות שבקבלת פיקוד על צבא יתרמו לתיקון אורחות החיים של בניו והניסיון שיצברו יביא אותם לעבודה ביחד ויכשיר אותם לאתגרים שיעמדו מולם כאשר יעלו לשלטון. בשנת 209 לאחר שהרומאים לא הצליחו להביא את המלחמה להכרעה הם הכריזו על ניצחון לאחר שהצליחו להגיע לחלקים הצפוניים של סקוטלנד. ההכרזה על הניצחון לא הרשימה את המורדים שבשנת 210 הפרו את ההסכם וחידשו את הלחימה ביתר שאת.
דעת (כתב עת)
דעת - כתב עת לפילוסופיה יהודית וקבלה הוא כתב עת בהוצאת המחלקה למחשבת ישראל באוניברסיטת בר-אילן. כתב העת מוקדש למחקרים בתחום הפילוסופיה היהודית והקבלה. אלה נידונים מנקודות מבט שונות: פילוסופית, תאולוגית, תולדות הרעיונות, היסטורית, ביוגרפית, ביבליוגרפית, מחקר השוואתי וכיוצא באלה.
חברי המערכת, בנוסף למשה חלמיש הם אפרים מאיר, דב שוורץ וחנה כשר. חברי המועצה המורחבת של כתב העת הם משה אידל, יעקב בלידשטיין, יוסף דן, שלום רוזנברג ואליעזר שביד.
אדם ג'ונסון
אדם ג'ונסון (באנגלית: Adam Johnson; נולד ב-14 ביולי 1987) הוא כדורגלן עבר אנגלי.
השאלות ללידס ווטפורד
בספטמבר 2007 הצטרף ג'ונסון לווטפורד, גם היא מהצ'מפיונשיפ בהשאלה לשלושה חודשים. הוא שיחק 12 משחקים במועדון וכבש חמישה שערים.
קריירה בינלאומית
בסוף פברואר 2010, ג'ונסון זומן לראשונה לנבחרת הבוגרת על ידי המאמן פאביו קאפלו למשחק הידידות נגד נבחרת מצרים, אך נופה מהסגל סמוך למשחק. ג'ונסון ערך את הופעת הבכורה שלו בנבחרת ב-24 במאי במשחק הכנה למונדיאל 2010, בניצחון 1–3 נגד מקסיקו. ג'ונסון לא זומן לסגל הסופי לקראת התחרות. את שערו הראשון במדי הנבחרת כבש ב-3 בספטמבר 2010 נגד בולגריה במסגרת מוקדמות יורו 2012, אנגליה ניצחה 0–4.
אישום בעבירות מין
ב-10 בפברואר 2016, עם תחילת משפטו, הודה ג'ונסון באשמת פעילות מינית עם קטינה אחת, אבל הכחיש עבירות נוספות עם קטינות אחרות. ב-2 במרץ 2016 ג'ונסון נמצא אשם בפסק הדין ברוב של 2–10 בגין קיום יחסי מין עם קטינה אחת ולא יותר. בהצהרתה אמרה הקטינה כי היא סבלה מהתעללות ברשת החברתית בתקופה שג'ונסון טען לחפותו, היא איבדה אמון והציונים שלה בבית הספר שלה נפגעו. פסיכיאטר בית משפט להגנה מצא כי אין כל הוכחות שלג'ונסון הייתה משיכה לילדים.
בית המשקם (חולון)
התקפת ארגון הלח"י על המחנה
ב-6 בפברואר 1946 תקף ארגון לח"י את המחנה הצבאי בחולון, וזאת במטרה לשדוד את מחסן הנשק שהיה שמור בקומת הקרקע של מחנה אמנות, מתחת לקומת מגורי הקצינים. בראש הכוח שמנה כעשרים לוחמים עמד יעקב בנאי ("מזל"), וסגנו היה יעקב גרנק (דב).
כוח לוחמים בפיקודו של דב פרץ אל תוך מחסן הנשק, שיתק את השומרים באמצעות רימונים, ומיד החלו להעמיס את הנשק על מכונית המשא. במשך 40 דקות נלקחו ממחסן הנשק 70 רובים, 24 תת מקלעים, 8 מקלעי ברן ו-4 מרגמות, ולאחר העמסת הנשק ניתנה הוראת נסיגה. כל הלוחמים הצליחו להימלט כמעט ללא פגע, ורק מספר לוחמים נפצעו פצעים קלים מאש לא יעילה שנורתה אליהם מכיוון אוהלי המחנה.
לאחר הקמת מדינת ישראל
בית אמנות, שעמד נטוש מאז הפסיק לשמש כמלון לחיילים משוחררים, נוצל בשנת 1951 ליעוד חדש בעקבות מזג האוויר הסוער של חורף אותה שנה. שיטפונות גדולים הרסו את מעברת חולון, והותירו את העולים החדשים חסרי קורת גג. חיילי צבא הגנה לישראל גויסו לסייע לאוכלוסיית העולים החדשים, ולאתר עבורם מקומות מגורים חלופיים. ביוזמת הצבא הוחלט לשכן באחד מאגפי המבנה הגדול והנטוש ששימש של בית אמנות לשעבר קבוצה של תשע משפחות, שכללה כשישים איש. משפחות העולים שהתאימו את חדרי המבנה לצורכיהם סירבו לעזוב אותו ולחזור למעברה בתום עונת הגשמים, ודרשו שימצא עבורם פתרון של קבע.
שנות ה-70 של המאה ה-10
שנות ה-70 של המאה ה-10 היו העשור השמיני של המאה ה-10, החלו ב-1 בינואר 970 והסתיימו ב-31 בדצמבר 979.
עינת רייך
קריירה
לאחר החזרה לישראל החלה רייך להיות מעורבת ולהשקיע בפרויקטים מסחריים בתחום המקרקעין ובחברות טכנולוגיות בתחומי הרפואה והתקשורת בישראל ובעולם.
נדבנות ופעילות ציבורית
החל משנת 2007, עוסקת רייך גם בפעילות ציבורית ונדבנית.
רייך היא נציגת הנדבנות בוועדה הארצית לתוכנית "יתד" של משרד העבודה, הרווחה והשירותים החברתיים לצעירים בסיכון, תוכנית לאומית לקידום צעירים וצעירות במצבי סיכון בגילאי 18–25.
כפר הנוער הדסה נעורים
רייך פעילה ותורמת עבור כפר הנוער הדסה נעורים שם היא משמשת גם כיושבת ראש הוועד המנהל החל משנת 2019, ושותפה להקמת ה"פורום הציבורי לכפרי נוער ופנימיות בישראל" בו הייתה בעבר גם יושבת ראש ועדת שותפויות ויכולות מקצועיות.
זאב גלמור
בטרם מינויו של גלמור לתפקיד הממונה על ההגבלים העסקיים, שימש כפקיד במשרד התעשייה והמסחר.
בזמן כהונתו של גלמור, הרשות להגבלים עסקיים היוותה אגף במשרד המסחר והתעשייה. במהלך כהונתו גובש חוק ההגבלים העסקיים, התשמ"ח-1988, שהחליף את חוק ההגבלים העסקיים, התשי"ט-1959, וכלל תיקונים ושינויים לפי המלצות של ועדות ציבוריות ולפי ניסיון הפעלת החוק במשך השנים. בין השאר פעל גלמור בתחומים הבאים:
דאג למבורן
ביוגרפיה
למבורן נולד בעיירה ליוונוורת' (Leavenworth) שבצפון-מזרח קנזס ולמד בבית הספר התיכון של העיר לנסינג שבקנזס. בתום לימודיו התיכוניים, השלים למבורן ב-1978 לימודי תואר ראשון בחוג לעיתונאות של אוניברסיטת קנזס. לאחר מכן, בשנת 1985, קיבל תואר שני במשפטים מבית הספר למשפט של אוניברסיטה זו. כעבור זמן מה עבר לקולורדו ספרינגס והתמקצע כעורך דין פרטי המתמחה בדיני עבודה ונדל"ן.
Apocalyptic Feasting
מבצעים
בריין דריל
קלרה לנגר
עד המלחמה
בשנים 1938–1939 עבדה בעיתוני השמאל בפריז. היא שרדה את מלחמת העולם השנייה ואת השואה כנרדת מתמדת, ולאחר מכן צילמה את הילדים יתומי המלחמה.
בית אהרון גלעדי
פעילותו של אהרון גלעדי בחולון
לדבורה ואהרון גלעדי היו שבעה נכדים ושני בנים אשר התגוררו בשכונה. "ליפעת, הנכדה הבכורה, המגלה כשרון לגרפיקה, משמש ביתם של סבא וסבתא גם עיר מקלט והיא זכתה לחדר משלה בביתם".
הגימנסיה העברית במונקאץ'
רקע
לפני מלחמת העולם הראשונה חיו במונקאץ' ציונים בודדים. עם תום המלחמה חדרו השפעות חיצוניות ליהדות קרפטורוס המסוגרת. חיילים יהודים שחזרו מהשבי הרוסי באו במגע עם פעילים ציוניים, הושפעו מהם והתקשו לחזור לאורח החיים הקודם. הקשרים עם יהודים מכל רחבי צ'כוסלובקיה התהדקו ויהודי קרפטורוס נחשפו אל עולם מודרני. האגודה הציונית הראשונה שהוקמה במונקאץ' הייתה התחיה והצטרפו אליה רבים מעסקני הציבור החשובים בקהילה. האגודות הציוניות הקימו בקרפטורוס קורסים ללימוד עברית – פעילות שטופחה גם על ידי נשים ציוניות - ובהמשך הוקמו גם בתי ספר עבריים. ב-1920 הוקמה במונקאץ' "ההסתדרות של בתי הספר העבריים בקרפטורוס" ובאותה שנה הוקם בעיר בית ספר עברי עממי עם 45 תלמידים בכיתה א'.
הקמת הגימנסיה ופעילותה
בית הספר העממי העברי שנוסד בשנת 1920, התמזג עם הגימנסיה עם הקמתה, ומאז למדו בה תלמידים מכתה א' ועד י"ב. שפת הלימוד הייתה עברית. החל מקיץ 1926 זכה בית הספר להכרה רשמית של שלטונות צ'כוסלובקיה ולבוגריו הוענקה תעודת בגרות ממשלתית. הכיתות היו מעורבות, אבל הבנים והבנות ישבו בטורים נפרדים ובמוסד הונהגה משמעת חזקה. בניין בית הספר היה מפואר והיו בו אולמות רבים ואולם התעמלות עם מכשירים. הבניין שימש גם כמרכז תרבותי חשוב ונערכו בו הרצאות, ועידות וכינוסים. המוסד הפך בהדרגה למרכז רוחני ציוני לכל יהדות קרפטורוס, בעוד מורי המוסד נותנים את הטון. מספר התלמידים עלה בהדרגה. בשנת הלימודים 1938–1939 למדו בגימנסיה 390 תלמידים ותלמידות.
מלחמת הכוכבים: מלחמת המשובטים (סדרת טלוויזיה, 2008)
עם השקתו של דיסני+ בארץ ב-16 ביוני 2022, רק העונה השביעית והאחרונה של הסדרה דובבה לעברית.
TheDraw
העורך, אשר פיתוחו החל בשנת 1986, פותח על ידי איאן דייוויס. הגרסה היציבה האחרונה של העורך הייתה גרסה 4.63, אשר הופצה באוקטובר 1993.
רמי יהושע
פעילות חברתית
החל מ-2007 היה חלק מצוות שביצע שינוי בחינוך בישראל במסגרת וועדת דברת.
ב-2008 הקים את תנועת "ישראלי אמיתי לא משתמט", המעודדת גיוס לצה"ל.
נירנברג (סרט, 2023)
צוות בינלאומי עבד על הסרט ונטלו בו חלק אנשי מקצוע מרוסיה, אוסטריה, גרמניה, בריטניה וצרפת. עוד בשנת 2018 נודע כי נסטסיה קינסקי ומיכלינה אולשנסקיה הודיעו על רצונן להשתתף בצילומים.
זכריאס דאזה
הוא החל את לימודיו בבתי ספר בהמבורג בגיל צעיר למדי, אך סיפר כי הייתה לכך השפעה מעטה ביותר עליו. בילדותו הרבה לשחק באבני דומינו והציע שעיסוק זה הוא שפיתח את יכולות החישוב שלו. דאזה היה חולה אפילפסיה מגיל צעיר ולאורך כל חייו.
The Parasites
רשימת שירים
כל השירים נכתבו והולחנו על ידי להקת בריין דריל.
קלאודיו ריינה
קריירת מועדונים
ריינה נולד בליווינגסטון, ניו ג'רזי לאב ממוצא ארגנטינאי ולאם ממוצא פורטוגזי. ריינה התחיל לשחק כדורגל בשנת 1991 בקבוצת הכדורגל של אוניברסיטת וירג'יניה - וירג'יניה קבלירס. ריינה גילה יכולת טובה ולמרות שמעולם לא שיחק בקבוצת כדורגל מקצועית, הוא זומן לסגל נבחרת ארצות הברית לקראת מונדיאל 1994. ב-8 באוגוסט 1994 ריינה חתם בבאייר לברקוזן מהבונדסליגה. ביולי ריינה הושאל לוולפסבורג בה הפך לשחקן הרכב ואף קיבל את סרט הקפטן ובכך הפך לאמריקאי הראשון שעונד את סרט הקפטן של קבוצה אירופית.
ב-22 במאי 2013 מונה למנהל של ניו יורק סיטי.
חווי ננג
חייו
המקורות העיקריים על חייו של חווי ננג הם מההקדמה לסוטרת הפלטפורמה ו"העברת המנורה" (ספר ביוגרפיות של בודהיסטים חשובים). אמיתות סיפור חייו של חווי ננג כפי שנכתב בספרים אלה מוטלת בספק על ידי סינולוגים וחוקרים.
ליגת כדורגל באולמות הראשונה
מיקומים
בדומה לכדורגל, הקבוצות מקבלות שלוש נקודות עבור כל ניצחון ונקודה אחת עבור תוצאת תיקו. במקרה של הפסד הקבוצה המפסידה איננה מקבלת נקודות.
הקרב מול חוף טסל
הקרב
"S117" ו"S119", שהיו במרכז השייטת הגרמנית, ניסו לתקוף את הסיירת הבריטית בטורפדות, ואולם "אנדאונטד" הצליחה לחמוק ולא נפגעה. המשחתות "ליג'יון" ו"לויאל", שסיימו בשלב זה את הטבעת "S118" חשו לעזרתה, ותקפו את ספינות הטורפדו הגרמניות. "ליג'יון" פתחה באש על "S117", וזו השיבה בירי שלושת הטורפדו האחרונים שלה ולאחר מכן בירי תותחים. האונייה הבריטית לא נפגעה והצליחה לשתק את יריבתה, שטובעה לבסוף בשעה 15:30.
תוצאות
בקרב נהרגו יותר מ-200 מלחים וקצינים גרמניים, ובהם גם מפקד הכוח הגרמני. למרות יחסי הכוחות הנחותים, נלחמו הגרמנים בחירוף נפש ואף אונייה לא נכנעה. בהשוואה לכך, מספר הנפגעים הבריטיים היה זניח: "ליג'יון" נפגעה מפגז אחד ואדם אחד נפצע מאש מקלע, "לויאל" נפגעה משני פגזים שגרמו לארבעה פצועים, "לאנס" ספגה כמה פגיעות שטחיות מאש מקלעים, ושתי האוניות האחרות לא נפגעו כלל. 31 גרמנים נמשו מן המים ונשבו; אחד מהם, קצין מאחת הספינות, מת לאחר מכן מפצעיו. שני מלחים נוספים נמשו לאחר מכן על ידי אונייה נייטרלית.
הקרב היה חשוב למורל הבריטי, שספג יום לפני כן מהלומה; יום לפני הקרב הטביעה הצוללת הגרמנית U-9 את הסיירת הממוגנת אה"מ הוק (Hawke), ולמעלה מ-500 איש נספו.
מועדון לונדון
המפגשים הללו (בניגוד למועדון הפריזאי שתמיד נפגש בפריז) מתקיימים בניו יורק, לונדון, פריז, פרנקפורט או במקומות אחרים לפי העדפות המדינה והבנקים. הוועדות המייעצות למועדון עוקבות אחר המלצות קרן המטבע הבינלאומית, לגבי המדיניות הכלכלית של המדינה בעלת החוב. הם לא יתיחסו להמלצות קרן המטבע הבינלאומית, רק כאשר הם משוכנעים שהמדינה כבר מנהלת מדיניות כלכלית נאותה.
דודג' אינטרפד
דודג' אינטרפד (באנגלית : Dodge Intrepid) - היא "מכונית מנהלים", גדולה מתוצרת חטיבת דודג' בקונצרן המכוניות האמריקאי קרייזלר (בין השנים 1992–1998) ו-דיימלר AG (בין השנים 1998–2004) אשר יוצרה בין השנים 2003–1992
רועי ירקוני
ביוגרפיה
ירקוני נולד בגבעתיים ב-1972. בנם הרביעי של חיים ירקוני, ניצול השואה, לוחם אצ"ל ומנכ"ל במפעלי נייר חדרה, ורינה ירקוני, שהייתה מורה לחינוך מיוחד. הוא החל לנגן בגיל 6. למד פסנתר ותאוריה מוזיקלית בקונסרבטוריון גבעתיים. בהגיעו לתיכון הפסיק את לימודיו המוזיקליים הפורמליים והתמקד בהאזנה למוזיקה ונגינת תפקידים משמיעה במקלדות אלקטרוניות. ב-1995, לאחר שרות צבאי בגדוד 414 (קשתות), פנה ללימודי תואר ראשון במדעי המחשב במכללה האקדמית תל אביב-יפו. עם סיום לימודיו ב-1998, החל לעבוד באוניברסיטה הפתוחה כמתכנת מחשבים ובמקביל נרשם ללימודי קומפוזיציה בבית הספר למוזיקה רימון, שם למד שנתיים ופרש ללא תעודה. בשנת 2000 נרשם ללימודי מוזיקה אלקטרונית והפקה ב-Muzik וסיים מסלול שנתי של יצירה באולפן הביתי. פעיל מוזיקלית מאז שנת 2002 ועד היום. ב-1998, ירקוני נישא למיכל. אב לחנוך, נמרוד ואסיף.
הלחנת מוזיקה לתיאטרון, למחול ולסרטים
החל משנת 2004 עוסק ירקוני גם בהלחנת מוזיקה לטלוויזיה, לתיאטרון, לקולנוע ולמחול.
מוזיקה מקורית לתיאטרון
ירקוני כתב מוזיקה גם למספר הצגות ילדים, ביניהן "האסופית" ב־2013,"הדייג ודג הזהב" ב־2014, "אוזו ומוזו מכפר קאקרוזו ב־2018, ״מסביב לעולם ב-80 יום״ ב־2019, ״לאסוף את השברים״ ב־2020 כולן בבימוי יעל טילמן, במסגרת תיאטרון השעה לילדים ולנוער. ב-2014 יצר מוזיקה עבור בובות חיות מתוך דמויות האפליקציה הפופולרית "talking friends" וכן עבור אפליקציה חדשה של ה - "Talking friends" בשם "I want to be big". ב-2014, ירקוני כתב מוזיקה למופע קרקס מאת מיכל סבירוני "האבולוציה של האהבה". ב-2015, שב לשתף פעולה עם טילמן וכתב את המוזיקה להצגה "מושלמת" בבימויה, אשר הוצגה במדיטק בחולון. המוזיקה להצגה הזו תוארה כ"פופית-אלקטרונית סוחפת, שתואמת את הקצב המסחרר והדינמי בו אנו חיים כיום".
לגיון א-שאם
הארגון גדל מ-4,000 לוחמים בדצמבר 2016 ל-7,000 לוחמים בתחילת 2017, והוא נמנה עם קבוצה מצומצמת של ארגוני מורדים קטנים ששומרים על מסגרת עצמאית נפרדת לאחר המיזוג ההמוני של פלגי מורדים קטנים עם ארגונים גדולים ומבוססים כגון אחראר א-שאם ותחריר א-שאם בסוף 2016 ותחילת 2017. מבין ארגוני המורדים הקטנים ששומרים על מסגרת עצמאית, לגיון א-שאם הוא הגדול והמבוסס שבהם. מנהיגו של הלגיון מאז הקמתו הוא מונדאר סאראס, והמפקד הצבאי של הלגיון הוא האלוף יאסר עבדולראהים, קצין שערק מהצבא הסורי בתחילת ההתקוממות הסורית. אזורי הפעילות העיקריים של הארגון הם בצפון-מערב סוריה בתחומי מחוז אידליב, מחוז חלב, מחוז חומס ומחוז חמה, ובמידה פחותה גם במחוז לטקיה.
לואי פטרי
לואי פטרי (בצרפתית: Louis Patris; נולד ב-7 ביוני 2001 בגמבלו שבבלגיה) הוא כדורגלן בלגי המשחק בעמדת המגן הימני בקבוצת אנדרלכט מליגת העל הבלגית.
רביד פלוטניק
2011–2013: צדיק אחד בסדום ובור ועם הארץ
כשנתיים לאחר מכן, במאי 2013, הוציא את אלבומו השני, "בור ועם הארץ: סיפורו של הבום-שאקה-לאק" שלכבודו החל מסע הופעות בערים שונות, כגון: תל אביב, ירושלים, מצפה רמון, אשדוד, חיפה, רחובות, ראשון לציון ועוד. ביחס לאלבום הקודם, זכה האלבום להכרה משמעותית וביסס את מעמדו של פלוטניק בסצנת ההיפ הופ הישראלית. בין הלהיטים שבלטו מתוך האלבום היה "קפה וסיגריה", שהגיע למקום ה-9 במצעד הרשמי של גלגלצ.
2017– שפל וגאות, ועכשיו לחלק האומנותי, תוך כדי תנועה
במאי 2017 הוציא את השיר הראשון, "כל הזמן הזה", מאלבומו הרביעי, "שפל וגאות". השיר, שאותו הלחין דודו טסה, נכנס לפלייליסט של גלגלצ והגיע למקום הראשון במצעד השנתי של גלגלצ לשנת תשע"ז. ביוני 2017, יצא האלבום המלא, שכלל בתוכו גם את הסינגל "כפרה שלי", שהגיע בשיאו למקום השני במצעד הרשמי של גלגלצ. במאי 2018, כשנה לאחר צאת האלבום, זכה פלוטניק עבור האלבום בפרס אקו"ם על הישג השנה לשנת 2017.
דייוויד דינקינס
קורות חייו
בשנת 1966 נבחר למועצת העיר ניו יורק כנציג מחוז הארלם. בשנת 1971 ייסד, יחד עם פעילים אפרו-אמריקאים נוספים, רשת של תחנות רדיו שהשמיעו מוזיקה שחורה, וכן תוכנית חינוכית שסייעה לתלמידים במעמדות הנמוכים.
מ. הוק סמית'
מזכיר הפנים של ארצות הברית
ב-1893, משהושבע קליבלנד לתקופת נשיאותו השנייה, הוא מינה את סמית' כמזכיר הפנים של ארצות הברית. הוא עמל קשות לתקן את חוזי הקרקעות שהושגו קודם לכן על ידי חברות הרכבות, לייעול הטיפול בענייני האינדיאנים, ולפיתוח הכלכלי של מדינות הדרום. כתומך נלהב של קליבלנד ושל מדיניות המטבע הקשה שלו, נסע סמית' בכל רחבי ארצות הברית ב-1896 כדי לסייע למועמדי המפלגה. כאשר בחרה ועידת המפלגה בויליאם ג'נינגס ברייאן כמועמדה לנשיאות, היה סמית' במבוכה: האם הוא יוכל לתמוך במפלגה מבלי לתמוך במצע שלה? התמיכה הסוחפת בתקן הכסף ובברייאן במדינתו ג'ורג'יה, שיכנע אותו לנסות את שתי האפשריות. העיתון שבבעלותו תמך במועמד המפלגה אך המשיך לגנות את מדיניות הכסף. סמית' התפטר מהקבינט כדי להגן על קליבלנד.
לטניה
נגישות
העיר נגישה רק בכביש, אך תשתית הכבישים שלה מפותחת מאוד. הכביש הראשי 7 בודפשט - סקשפהרוואר - שיופוק - נאג'קניז'ה והכביש המהיר (אוטוסטרדה) M7 המגיע מנאג'קניז'ה, שנמסר בשנת 2004, מסתיים במעבר הגבול לקרואטיה שפועל בעיר. כביש צדדי חשוב מוביל מלטניה ללנטי, כביש 7538, שלצידו מתוכנן כביש מהיר בשל התנועה הגוברת של סלובניה-הונגריה, שממנה נבנה בינתיים הכביש המהיר M70 עם שני נתיבים.
היסטוריה
היא נהרסה מספר פעמים במהלך הכיבוש הטורקי, (הונגריה העות'מאנית) ואיבדה את מעמד עיר השוק שלה בסוף המאה ה-17. מאוחר יותר, מגפת דבר השמידה את האוכלוסייה. הפיתוח של היישוב התחיל שוב רק בשנות ה-30 של המאה ה-20. ביישוב יש כביש מעבר גבול מאז 1923. בשנת 1929 נוספו הכפר בץ ובשנת 1935 הכפר אדיטודה לעיר. דרגת העיר שלה התקבלה בשנת 1989.
עכסן טיגרי
מאפיינים
נחש זה נחשב לתוקפני ביותר, והוא יכיש עם גירוי קל ביותר, אך יזהיר את הטורף לפני באמצעות נענוע מהיר של ה"עכס" שבקצה זנבו. הכשה מנחש זה היא הקטלנית ביותר מבין העכסנים ונחשי אמריקה הצפונית, לאחר המין עכסן מוהאבי. מדד ה-LD50 של העכסן הוא 0.6 מ"ג/ק"ג. אולם כמעט ואין דיווחים על הכשות הנחש.
פרס גראמי לביצוע הרוק הטוב ביותר
פרס הגראמי לביצוע הרוק הטוב ביותר הוא פרס שמוענק בטקס פרסי הגראמי, החל משנת 2012.
יחסי ישראל–פרגוואי
לישראל יש שגריר לא תושב בפרגוואי, ולפרגוואי יש שגרירות בהרצליה.
שגרירויות
לאחר מלחמת ששת הימים עסקה יחידת קיסריה של המוסד בעידוד הגירת פלסטינים מרצועת עזה לדרום אמריקה, ובמיוחד לפרגוואי, תמורת תשלום. המבצע הופסק ב-4 במאי 1970, לאחר ששני מהגרים ירו למוות בעובדת שגרירות ישראל בפרגוואי, עדנה פאר.
בתחילת 2002, בעקבות קיצוצים בהוצאות משרד החוץ הישראלי, הוחלט לסגור את שגרירות ישראל באסונסיון, וזאת למרות ניסיונות דיפלומטיים שונים למנוע החלטה זו. על פי טענותיהם של מקורות משפטיים ואחרים, הסיבה העיקרית לסגירת השגרירות בפרגוואי הייתה עקב לחצים ממניעים דתיים שהופעלו על ידי משרד הפנים הישראלי, וזאת כדי למנוע מישראלים לקבל בפרגוואי רישיונות נישואים. תהליך זה, המכונה נישואי פרגוואי, מקל על ישראלים אשר אינם מורשים להינשא בישראל, ודורש בין היתר את אישור השגרירות. הטענות הנ"ל הוכחשו על ידי משרד הפנים ונציג משרד החוץ. לאחר מכן, בשנת 2005, שגרירות פרגוואי בישראל נסגרה עקב אילוצי תקציב, ו-8 שנים מאוחר יותר, באוגוסט 2013, דווח כי פרגוואי מתכוונת להפעיל מחדש את שגרירותה בישראל בהרצליה. עד לסגירתה, שגרירות פרגוואי בישראל הייתה ממוקמת במשך מספר שנים במבשרת ציון, שבמחוז ירושלים, וזאת לאחר שהועברה מתל אביב. פחות משנתיים לאחר מכן, במאי 2015, הוחלט על ידי ממשלת ישראל לחזק את קשריה הכלכליים עם מדינות יבשת אמריקה והברית הפאסיפית בפרט, כולל הפעלה מחדש של השגרירות בפרגוואי. לפיכך, השגרירות באסונסיון נחנכה מחדש ביולי 2015.
עובדיה שאקי
קורות חיים
נאם בארץ ישראל ומחוץ לה בצרפתית, בלאדינו ובערבית.
נחל קדש
שמורת טבע
תוכנית לשמורת טבע בנחל הופקדה בתחילת 1967. בשנת 1969 הוחלט להקים בנחל מצפה שפני סלע. שמורת טבע נחל קדש הוכרזה במרץ 1975.
שנות ה-30 של המאה ה-10
שנות ה-30 של המאה ה-10 היו העשור הרביעי של המאה ה-10, החלו ב-1 בינואר 930 והסתיימו ב-31 בדצמבר 939.
אלישבע בסביץ'
אלישבע (בורשטין) בסביץ' (פינסק, רוסיה, 1856 – צידון, לבנון, 26 במאי 1936), הייתה מורה, מחנכת, עיתונאית, סופרת וממנהיגות מועצת הפועלות.
יהושע\TBWA
פעילות החברה
חברת הבת Ocean Media היא זרוע הפרסום הדיגיטלי של יהושע\TBWA, כחברת אחות של TMF והנציגות הישראלית של OMD ושל PHD (חברות מדיה). אושן מדיה אחראית על אסטרטגיה, אקטיבציה ואנליזה של קמפיינים.
הסנאט של קרוליינה הדרומית
בפיגוע הירי בצ'ארלסטון בשנת 2015 נורה אחד מהסנטורים הדמוקרטים.
רוברט האבק
קריירה פוליטית
האבק התמודד בפריימריז המפלגתיים על תפקיד מועמד המפלגה לתפקיד הקנצלר לקראת הבחירות הכלליות שנערכו ב-2017 אך הפסיד לג'ם אזדמיר.
גרנשן
גאוגרפיה ודמוגרפיה
גרנשן היא העיר הראשית במחוז לברן והשנייה בגודלה בקנטון זולותורן. היא משתרעת בין הכפר שטאד שעל גדת הארה, בגובה של 430 מ' מעל פני הים לבין הרכס הראשון של הרי היורה בגובה של 1,348 מ' מעל פני הים.
קורטקס (בוטניקה)
גבעולים וענפים
בצמחים עציים, הקורטקס ממוקם בין הקליפה לרקמה הווסקולרית (שיפה, בפרט). הוא אחראי על הובלת חומרים לתוך הגליל המרכזי של השורש באמצעות דיפוזיה ועשוי לשמש גם לאחסון מזון בצורת עמילן.
משה שלונסקי
קריירה
הוא יזם את פסטיבל הטלוויזיה בראש פינה ואת פסטיבל הטלוויזיה "שובר מסך" של המכללה האקדמית עמק יזרעאל. בשנים 2007-2021 שימש כמנהל תחום התקשורת היישומית בחוג לתקשורת של המכללה. ב-2008 עמד בראש קבוצת "רדיו הבירה" שהתמודדה וזכתה במכרז להפעלת הרדיו האזורי בירושלים, "רדיו ירושלים החדש". באותה שנה החל להגיש, לצד איתן ליפשיץ, את "מחשבות בע"מ" בבוקר שישי בגלי צה"ל, לאחר שיעקב ברדוגו עזב את התוכנית. בין 2013-2022 חזר ברדוגו לשידור התוכנית; ב-2022 ברדוגו פרש שוב, ואז קובי אריאלי הצטרף להגשתה; שלונסקי מייצג בתוכנית לרוב עמדות המזוהות עם השמאל.
רחבה דפומבדיתא
משפחתו
בהגיעו לפרקו, נשא את חומא, נכדתו של רב יצחק בריה דרב יהודה - בת בנו איסי, ונינתו של רב יהודה. בעקבות הנישואין עם חומא, שנתבררה לפי האמונה שלהם לאחר זמן כאשה קטלנית - אשה שמי שנושא אותה מת, הוא נפטר בצעירותו.
המכון הלאומי לחקר הגנום האנושי
היסטוריה
המכון הוקם בשנת 1989 בשם המרכז הלאומי לחקר גנום האדם (באנגלית: National Center for Human Genome Research ,NCHGR), ותפקידו היה להוציא אל הפועל את פרויקט גנום האדם מטעם המכונים הלאומיים לבריאות. המרכז החל בפענוח גנום האדם בשנת 1990 בשיתוף עם מחלקת האנרגיה של ארצות הברית. בשנת 1993 הרחיב המרכז את פעולתו בקמפוס שבמרילנד, תוך כוונה ליישם טכנולוגיות גנומיות במחקר של מחלות שונות. מאוחר יותר, בשנת 1996, השתתף המרכז יחד עם עוד שבעה מכונים ומרכזים אחרים בהקמת המרכז לחקר מחלות תורשתיות (Center for Inherited Disease Research ,CIDR), אשר שם לו למטרה לחקור את הרכיב הגנטי של מחלות ולקויות מורכבות.
Rapide
Rapide (בעברית: מהר) הוא שיר שהוקלט על ידי הזמר-יוצר האיטלקי מחמוד. השיר יצא לאור ב-19 בינואר 2020, על ידי חברת התקליטים איילנד רקורדס, כסינגל הראשון מתוך אלבום האולפן השני של מחמוד, Ghettolimpo. הוא נכתב על ידי מחמוד, פרנצ'סקו קטיטיה ודאריו פאיני, שגם הפיק את השיר. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-53 מיליון השמעות.
מרק מסיה
בקריירת ה-NHL שלו, שנמשכה 25 עונות, זכה מסיה בגביע סטנלי שש פעמים. חמש מתוכן היו עם אדמונטון אוילרס (פעם אחת כקפטן), והשישית כקפטן ניו יורק ריינג'רס אותה הוביל לזכייה בגביע היסטורי ב-1994 אחרי 54 שנות בצורת. מסיה הוא הספורטאי היחיד בארבע הליגות המקצועניות העיקריות בצפון אמריקה (NBA, NFL, MLB ו-NHL) שהוביל כקפטן שתי קבוצות שונות לזכייה באליפות.
אדמונטון אוילרס
העונה שלאחריה הייתה קשה למסיה במהלך העונה הרגילה. הוא החסיר עשרה משחקים בשל השעיה לאחר פגיעה קשה בשחקן יריב, ותפוקתו ההתקפית בעונה הרגילה ירדה משמעותית. אולם בפלייאוף שוב העלה את רמת משחקו, צבר 25 נקודות ועזר לאוילרס לזכות בגביע סטנלי שני ברציפות.
קדנציה ראשונה בניו יורק ריינג'רס
לאחר שבעונת 1992/93 החמיצו הריינג'רס את הפלייאוף - הפעם הראשונה שקבוצה עם מסיה בהרכבה החמיצה את הפלייאוף - הפגין מסיה יכולת פושרת במהלך עונת 1993/94 שהייתה עונה קבוצתית מצוינת לריינג'רס. בפלייאוף היה מסיה במיטבו, כאשר שלושער שלו במשחק השישי של גמר החטיבה המזרחית מול ניו ג'רזי דווילס הציל את הריינג'רס מהדחה וכפה משחק שביעי בסדרה, אותו ניצחו הריינג'רס ועלו לסדרת הגמר. מסיה כבש את שער הניצחון במשחק השביעי והמכריע של סדרת הגמר מול ונקובר קנאקס, והוביל את הריינג'רס לגביע סטנלי היסטורי לאחר בצורת של 54 שנים. תמונתו של מסיה שקיבל כקפטן את גביע סטנלי כשהוא שמח ומתרגש כילד הפכה לאחת התמונות המכוננות בתולדות המועדון הוותיק. מסיה הפך לספורטאי הראשון (ועדיין היחיד) בכל ארבע הליגות המקצועניות הראשיות בצפון אמריקה המוביל כקפטן שתי קבוצות שונות לאליפות.
הפרישה ואחריה
ב-2006 החלה ה-NHL לחלק פרס למנהיגות הנושא את שמו של מסיה, כאות הוקרה על יכולת המנהיגות שהפגין במהלך קריירת ה-NHL הארוכה שלו. את הזוכה בפרס, שהחל כפרס חודשי והפך לשנתי, בוחר מסיה עצמו. מאוחר יותר באותה שנה הוצאה חולצתו, מספר 11, לגמלאות, הן על ידי אדמונטון אוילרס והן על ידי ניו יורק ריינג'רס.
רצף ייחוס
רצף הייחוס האנושי
רצפי ייחוס אנושיים:
בית מחוקקים (מדינות ארצות הברית)
בארצות הברית לכל אחת מ-50 מדינות ארצות הברית בית מחוקקים משלה (באנגלית: State legislature), המהווה רשות מחוקקת למדינה. בית המחוקקים המדינתי עומד במקביל, אך לא בסתירה, לקונגרס ארצות הברית, המחוקק של הממשל הפדרלי בארצות הברית.
משורה (יחידת מידה)
מְּשׂוּרָה היא מידה מקראית קדומה, ומוזכרת פעם אחת בתורה, ב "לֹא תַעֲשׂוּ עָוֶל בַּמִּשְׁפָּט בַּמִּדָּה בַּמִּשְׁקָל וּבַמְּשׂוּרָה". בתלמוד נאמר: "ומה משורה הקפידה עליו תורה, קל וחומר להין וחצי הין... ללוג וחצי לוג". מידת המשורה מזוכרת פעמים בנביא יחזקאל "וַיֹּאמֶר אֵלַי בֶּן-אָדָם הִנְנִי שֹׁבֵר מַטֵּה-לֶחֶם בִּירוּשָׁלִַם וְאָכְלוּ-לֶחֶם בְּמִשְׁקָל וּבִדְאָגָה וּמַיִם בִּמְשׂוּרָה וּבְשִׁמָּמוֹן יִשְׁתּוּ". וכן "וּמַיִם בִּמְשׂוּרָה תִשְׁתֶּה שִׁשִּׁית הַהִין מֵעֵת עַד עֵת תִּשְׁתֶּה".
קהילת יהודי בוגדאן
מאפיינים כלליים
הכפר נקרא בשמות שונים בשפות שונות ביידיש הוא נקרא בוגדאן, בהונגרית Tiszabogdány, בצ'כית Bohdan וברוסית Bogdan.
השלטון ההונגרי
בשנת 1941 מנתה הקהילה 329 תושבים ולרובם הייתה אזרחות הונגרית, מי שלא יכול היה להוכיח את אזרחותו ההונגרית בשניים או שלושת הדורות הקודמים, היה צפוי לגרוש על ידי הממשל ההונגרי אל ארץ מוצאו. בסוף 1941 הובאו לכפר 2 משאיות מלאות יהודים מן הכפר פליאן קבלצקי, אליהם צרפו את משפחת הסנדלר אליהו מאליק ואת הנערה אלה שטרייטר מבוגדאן ושלחו אותם לקמינץ פודולסקי בפולין, שם נמסרו לכוחות האיינזצגרופן ונרצחו ביריות ונקברו בקברי אחים. תחילה היה מספרם של תושבי בוגדאן בקבוצה שהייתה מיועדת לגרוש גדול יותר אך בהתערבות ובהשתדלות פעילי הקהילה הצליחו להפחית את מספר המגורשים, כמצוין.
דוב ים תת-אנטארקטי
האוכלוסיות הנוכחיות אינם בסכנה גדולה, אך בעבר התנהל ציד אינטנסיבי שלהם לשם פרוותם המשובחת.
א-זאפר באמר אללה
חייו
על פי תקדימי העבר, הרי שאויבו הגדול של א-זאפר באמר אללה היה הווזיר החדש, ואכן, א-זאפר באמר אללה ניסה עתה להסית את נצר לרצוח את אביו. א-זאפר באמר אללה ונצר היו חברים קרובים, כנראה נאהבים, אך כאן התערב אוסאמה אבן מונקד' (מחבר הספר "ניסיון חיי"), ושכנע את נצר שלא לעשות כן. אוסאמה לא הסתפק בכך, אלא הוסיף וסיפר לעבאס את הרכילות בקהיר כי הח'ליף ונצר מאהבים, ועל כן יעץ לו לרצוח את א-זאפר באמר אללה כדי למחות את החרפה ממשפחתו.
All (שיר של פטרישיה ברדין)
באירוויזיון
ב-3 במרץ 1957, השיר בוצע על ידי ברדין בתחרות האירוויזיון. השיר זכה במקום השביעי עם שש נקודות (אחת מאוסטריה, בלגיה, לוקסמבורג והולנד ושתיים משווייץ).
אריאל כהן (במאי)
אריאל כהן (נולד ב-12 בפברואר 1975, א' באדר ה'תשל"ה) הוא מפיק, תסריטאי ובמאי קולנוע ישראלי, אשר היה פעיל בעיקר בתחום הקולנוע החרדי בעשור הראשון של המאה ה-21, בתור הבעלים של "האחים כהן וחצי". פרץ לתודעה הבינלאומית בשנת 2019 עם הסרט הגולם.
משה בן חנוך
האגדה
מתלמידיו היה הרב יוסף אבן אביתור.
אייזיאה רובי
דאלאס מאבריקס
בדראפט ה-NBA 2019 נבחר רובי בבחירה ה-45 על ידי דטרויט פיסטונס, ומיד הועבר בטרייד לדאלאס מאבריקס. לאורך תקופתו עם המאבריקס לא שותף באף משחק NBA, אולם שיחק ב-8 משחקים עם קבוצת הבת שלה מליגת הפיתוח של ה-NBA – טקסס לג'נדס.
עלמא (פירושונים)
ראו גם
}}
חציית הדלאוור
וושינגטון והצבא הקונטיננטלי חצו את הנהר בפעם השלישית בסוף השנה, תחת תנאים קשים יותר שנבעו בעיקר מעובי הקרח על הנהר, שהיה לא בטוח לחציה. הם הביסו את כוחות התגבורת הבריטית תחת פיקודו של לורד קורנווליס בטרנטון, ב-2 בינואר, 1777. ב-3 בינואר, הביס הצבא הקונטיננטלי את חיל המאסף הבריטי בפרינסטון, לפני שנסוג למחנה החורף שלו במוריסטאון, ניו ג'רזי.
SU-100
משחיתי SU-100 היו בשימוש הצבא הסובייטי בשלבים האחרונים של המלחמה ונשארו בשירות פעיל עד לסוף שנות ה-80. בנוסף לצבא הסובייטי סופק גם למדינות ברית ורשה ולבעלות ברית של ברית המועצות בכל רחבי העולם. כלים מסוג זה הופעלו על ידי מצרים וסוריה במהלך מבצע קדש, מלחמת ששת הימים ומלחמת יום הכיפורים.
פיתוח וייצור
משחית הטנקים הראשון שיוצר באופן סדרתי בברית המועצות היה SU-85, בעל תותח בקליבר של 85 מ"מ, אשר נבנה על שלדת טנק T-34/76. במהלך קרב קורסק בקיץ 1943 התברר כי תותח זה מסוגל להתמודד עם הטנקים הגרמנים הכבדים (פנתר וטיגר) רק בטווחים של עד 500 מטר, כאשר פנתר או טיגר יכלו לפגוע ב-SU-85 ממרחק של 1.5-2 ק"מ.
Hey Ya!
הלחנה
"!Hey Ya" הוא שיר בסולם סול מז'ור. כל פרזה בנויה משש תיבות, עם שינוי מטרי בתיבה הרביעית, כך שכל פרזה אורכה עשרים ושתיים פעמות.
לאחר מכן הוא קורא ל"גברות", שאת קולן עושה באמצעות שיטת האובר-דאבינג רבקה טוויני, שהייתה עוזרת למהנדס האודיו.
SU-100
SU-100 שהשתמרו עד היום
SU-100 רבים השתמרו עד היום, בעיקר הודות לכך שיוצרו בכמויות גדולות ונכנסו ללחימה רק בשלב אחרון של מלחמת העולם השנייה, כך שאבדותיהם היו נמוכות ביחסת לכמותם. כמו כן הם נשארו בשירות פעיל בכמה מדינות עד ימינו אלו.
הצבא הרוסי מחזיק כ-10 SU-100 במצב שמיש (מבחינת יכולת הניוד) לצורך השתתפות במצעדים. במצעד החגיגי לכבוד 65 שנה לניצחון על גרמניה הנאצית, שנערך במוסקבה ב-9 במאי 2010, נטלו חלק שמונה SU-100.
ג'ף מנגום
אחרי ניוטרל מילק הוטל
מנגום פירק את הלהקה לאחר מסע הופעות ממושך בארצות הברית ואירופה שהסתיימה בתחילת 1998. בטענה שבריאותו אינה תקינה ושסבל מהתמוטטות עצבים, מנגום נמנע כמעט לחלוטין מהופעה בציבור עד פברואר 2001, כשקיים הופעה חד-פעמית בניו זילנד. באותה שנה הוציא מנגום אוסף של הקלטות שירי עם בולגריים בשם "Orange Twin Field Works: Volume I", ובהמשך ב-1997 אלבום סולו חי בשם "Live at Jittery Joe's".
מראה (עבודת אמנות)
ניתוח
המראה ממוקמת במקום בו יכול להיות הציור, הצופה רואה את עצמו מתבונן ביצירה והשימוש האחרון של הסלפי, תרם רבות לפופולריות של עבודת המראה.